Document ID: 31996R0322

ΚΑΝΟΝΙΣΜΟΣ (ΕΚ) αριθ. 322/96 ΤΗΣ ΕΠΙΤΡΟΠΗΣ της 22ας Φεβρουαρίου 1996 περί των λεπτομερειών εφαρμογής της δημόσιας αποθεματοποίησης του αποκορυφωμένου γάλακτος σε σκόνη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 7 παράγραφος 5 και το άρθρο 28,
Εκτιμώντας:
ότι ο κανονισμός (ΕΟΚ) αριθ. 1014/68 του Συμβουλίου, της 20ής Ιουλίου 1968, περί καθορισμού των γενικών κανόνων που διέπουν τη δημόσια αποθεματοποίηση αποκορυφωμένου γάλακτος σε σκόνη (3), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (4), καταργείται από 1ης Μαρτίου 1996 βάσει του κανονισμού (ΕΚ) αριθ. 1538/95 του Συμβουλίου (5) 7 ότι πρέπει, κατά συνέπεια, οι κανόνες που δεν έχουν ενσωματωθεί στον κανονισμό (ΕΟΚ) αριθ. 804/68 να περιληφθούν στις λεπτομέρειες εφαρμογής της δημόσιας αποθεματοποίησης αποκορυφωμένου γάλακτος σε σκόνη που προβλέπονται στον κανονισμό (ΕΟΚ) αριθ. 625/78 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1802/95 (7) 7 ότι η σπουδαιότητα των προσαρμογών που πρέπει να γίνουν στον εν λόγω κανονισμό καθώς επίσης και ο μεγάλος αριθμός τροποποιήσεων που έχουν ήδη γίνει στον κανονισμό αυτό, καθιστούν αναγκαία την αναμόρφωσή του για λόγους σαφήνειας και διαφάνειας 7 ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 625/78 7
ότι, από τους οργανισμούς παρεμβάσεως, μπορεί να αγοραστεί μόνον αποκορυφωμένο γάλα σε σκόνη που πληροί τους όρους ελάχιστης περιεκτικότητας σε πρωτεϊνική ουσία 7 ότι, εξάλλου, η τιμή αγοράς μπορεί να ποικίλλει ανάλογα με την περιεκτικότητα σε πρωτεϊνική ουσία 7 ότι πρέπει να προσδιοριστεί η μέθοδος ανάλυσης που θα χρησιμοποιείται για τη διαπίστωση της εν λόγω περιεκτικότητας και να καθοριστεί με ακρίβεια ο τρόπος υπολογισμού της τιμής αγοράς 7
ότι, για να εξασφαλιστεί ότι καμία πληρωμή για το αγορασθέν αποκορυφωμένο γάλα σε σκόνη δεν πραγματοποιήθηκε αχρεωστήτως, ενδείκνυται να καθοριστεί ότι επαληθεύεται η τήρηση όλων των απαιτούμενων όρων 7
ότι έχει τεθεί σε ισχύ μέθοδος αναφοράς για την ανίχνευση βουτυρογάλακτος 7 ότι, με σκοπό να εξασφαλιστεί μία ενιαία εφαρμογή των μέτρων ελέγχου, πρέπει να γίνεται αναφορά στη μέθοδο αυτή ανάλυσης για τον έλεγχο του αγορασθέντος αποκορυφωμένου γάλακτος σε σκόνη από τους οργανισμούς παρέμβασης 7
ότι η οδηγία 92/46/ΕΟΚ του Συμβουλίου, της 16ης Ιουνίου 1992 που ορίζει τους υγειονομικούς κανόνες για την παραγωγή και τη διάθεση στην αγορά νωπού γάλακτος, γάλακτος που υποβλήθηκε σε θερμική επεξεργασία και προϊόντων με βάση το γάλα (8), όπως τροποποιήθηκε τελευταία από την οδηγία 94/71/ΕΚ (9), προβλέπει ότι το γάλα του οποίου η περιεκτικότητα σε αντιμικροβιακές ουσίες υπερβαίνει το επιτρεπόμενο επίπεδο βάσει του κανονισμού (ΕΟΚ) αριθ. 2377/90 του Συμβουλίου (10), όπως τροποποιήθηκε τελευταία από τον κανονισμό (ΕΚ) αριθ. 282/96 (11), δεν μπορεί να προορίζεται για την ανθρώπινη κατανάλωση 7 ότι ενδείκνυται ο έλεγχος του αγορασθέντος αποκορυφωμένου γάλακτος σε σκόνη από τους οργανισμούς παρέμβασης όσον αφορά την παρουσία αντιμικροβιακών ουσιών που χρησιμοποιούνται συνήθως 7 ότι πρέπει να προβλεφθεί μέθοδος ελέγχου για το σκοπό αυτό 7
ότι, για τα υπόλοιπα, οι διατάξεις σχετικά με τη δημόσια αποθεματοποίηση αποκορυφωμένου γάλακτος σε σκόνη έχουν αποδειχθεί χρήσιμες και, με ορισμένες τεχνικές προσαρμογές, μπορούν να διατηρηθούν 7
ότι τα γενεσιουργά αίτια της γεωργικής ισοτιμίας που εφαρμόζεται στο καθεστώς της δημόσιας αποθεματοποίησης προσδιορίζονται στον κανονισμό (ΕΟΚ) αριθ. 1756/93 της Επιτροπής (12), όπως τροποποιήθηκε τελευταία από τον κανονισμό (ΕΚ) αριθ. 693/95 (13) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι οργανισμοί παρεμβάσεως αγοράζουν μόνον αποκορυφωμένο γάλα σε σκόνη που ανταποκρίνεται στον ορισμό που προβλέπεται στο άρθρο 7 παράγραφος 1 του κανονισμού (ΕΟΚ) αριθ. 804/68 και στις απαιτήσεις ποιότητας που προβλέπονται στο παράρτημα Ι και για τις οποίες πληρούνται οι ακόλουθες προϋποθέσεις:
α) ο έλεγχος ποιότητας διενεργείται σύμφωνα με τις μεθόδους αναλύσεως που προβλέπονται στα παραρτήματα Ι, V, VI και VII και με βάση τα δείγματα που λαμβάνονται σύμφωνα με τις λεπτομέρειες που προβλέπονται στο παράρτημα IV 7
β) ανταποκρίνεται στους όρους που προβλέπονται στα παραρτήματα ΙΙ και ΙΙΙ όσον αφορά τη συσκευασία και τη σήμανση 7
γ) δεν περιέχει άλλα προϊόντα, ιδίως βουτυρόγαλα ή ορό γάλακτος 7
δ) παρασκευάστηκε κατά τη διάρκεια της περιόδου του μήνα που προηγείται της ημέρας παραλαβής της προσφοράς για πώληση από τον οργανισμό παρέμβασης ή, στην περίπτωση που προβλέπεται στο παράρτημα ΙΙΙ στοιχείο ε) δεύτερο εδάφιο, κατά τις τέσσερις εβδομάδες που προηγούνται της εβδομάδας κατά την οποία ελήφθη η προσφορά 7
ε) δεν υπερβαίνει τα ανώτατα αποδεκτά όρια ραδιενέργειας που προβλέπονται από τους κοινοτικούς κανονισμούς.
Τα επίπεδα που είναι αποδεκτά ορίζονται στο άρθρο 3 του κανονισμού (ΕΟΚ) αριθ. 737/90 του Συμβουλίου (14). Ο έλεγχος του επιπέδου ραδιενεργού μολύνσεως του προϊόντος διενεργείται μόνον αν το απαιτεί η κατάσταση και κατά τη διάρκεια της αναγκαίας περιόδου. Σε περίπτωση ανάγκης, η διάρκεια και το εύρος των μέτρων ελέγχου προκαθορίζονται σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68.
2. Στο πλαίσιο του παρόντος κανονισμού, νοείται ως:
α) βουτυρόγαλα: το υπο-προϊόν παρασκευής του βουτύρου το οποίο προκύπτει μετά από απόδαρση ή απομάκρυνση των ακαθαρσιών εμπεριέχοντας την κρέμα και διαχωρίζοντας τη στερεά λιπαρά φάση 7
β) όρος γάλακτος: το υπο-προϊόν παρασκευής του τυριού ή της καζεΐνης μέσω της δράσεως οξέων, πυτιάς ή/και φυσικοχημικών διαδικασιών.
3. Η ελάχιστη ποσότητα προσφοράς είναι 20 τόνοι. Τα κράτη μέλη μπορούν να αυξήσουν την ελάχιστη ποσότητα ή/και να προβλέψουν την προσφορά του αποκορυφωμένου γάλακτος σε σκόνη σε ακέραιους τόνους.
4. Ο οργανισμός παρέμβασης καταγράφει την ημερομηνία παραλαβής της προσφοράς πώλησης καθώς και τις ποσότητες και τις αντίστοιχες ημερομηνίες παρασκευής, καθώς και τον τόπο αποθήκευσης του προσφερόμενου αποκορυφωμένου γάλακτος σε σκόνη.
5. Μία προσφορά ισχύει μόνον εάν υπάρχει απόδειξη ότι ο υποβάλλων έχει καταβάλει εγγύηση ίση με 12 Ecu ανά τόνο προσφερόμενου αποκορυφωμένου γάλακτος σε σκόνη.
Στο πλαίσιο του παρόντος κανονισμού η διατήρηση της προσφοράς και η παράδοση του αποκορυφωμένου γάλακτος σε σκόνη στην αποθήκη που ορίζεται από τον οργανισμό παρέμβασης αποτελούν βασικές προϋποθέσεις των οποίων η εκτέλεση διασφαλίζεται από την εγγύηση αυτή. Εντούτοις, στην περίπτωση κατά την οποία προκύπτει βάσει του ελέγχου που προβλέπεται στην παράγραφο 1 στοιχείο α) ότι το αποκορυφωμένο γάλα σε σκόνη δεν πληροί τις προϋποθέσεις που προβλέπονται στην παράγραφο 1, η εγγύηση απελευθερώνεται παρ' όλα ταύτα για τις ποσότητες που δεν έχουν ακόμη παραδοθεί.
Η εγγύηση συνίσταται στο κράτος μέλος στο οποίο πραγματοποιήθηκε η προσφορά.
Άρθρο 2
1. Η επιχείρηση που προβλέπεται στο άρθρο 7 παράγραφος 1 του κανονισμού (ΕΟΚ) αριθ. 804/68 εγκρίνεται μόνον εφόσον:
α) η έγκριση χορηγείται σύμφωνα με το άρθρο 10 της οδηγίας 92/46/ΕΟΚ και η επιχείρηση διαθέτει τις κατάλληλες τεχνικές εγκαταστάσεις 7
β) δεσμεύεται να τηρεί σε μόνιμη βάση τις καταχωρήσεις στοιχείων που ορίζονται από τον αρμόδιο οργανισμό παρέμβασης κάθε κράτους μέλους, σχετικά με την καταγωγή των πρώτων υλών, τις λαμβανόμενες ποσότητες αποκορυφωμένου γάλακτος, τις ποσότητες βουτυρογάλακτος και ορού γάλακτος που υποβλήθηκαν σε επεξεργασία, τον τύπο της θερμικής επεξεργασίας του αποβουτυρωμένου γάλακτος, τις ποσότητες λαμβανομένων προϊόντων, σε συσκευασία, την ταυτοποίηση και την ημερομηνία εξόδου κάθε παρτίδας αποκορυφωμένου γάλακτος σε σκόνη, βουτυρογάλακτος σε σκόνη και ορού γάλακτος σε σκόνη 7
γ) δέχεται τη διενέργεια ειδικού επίσημου ελέγχου για την παραγωγή αποκορυφωμένου γάλακτος σε σκόνη που μπορεί να προσφερθεί στη δημόσια παρέμβαση 7
δ) δεσμεύεται να ενημερώνει τον αρμόδιο οργανισμό που είναι επιφορτισμένος με τον έλεγχο, δύο τουλάχιστον εργάσιμες ημέρες πριν, για την πρόθεσή της να παρασκευάσει αποκορυφωμένο γάλα σε σκόνη για τη δημόσια παρέμβαση. Ωστόσο, το κράτος μέλος μπορεί να καθορίσει μία συντομότερη προθεσμία.
2. Για να διασφαλιστεί η τήρηση των διατάξεων του παρόντος κανονισμού, οι αρμόδιοι οργανισμοί διενεργούν αιφνίδιους επιτόπιους ελέγχους, ανάλογα με το πρόγραμμα παραγωγής αποκορυφωμένου γάλακτος σε σκόνη παρέμβασης των ενδιαφερόμενων εργαστηρίων παραγωγής.
Από πλευράς ελέγχων, θα πρέπει να διασφαλίζεται τουλάχιστον:
- ένας έλεγχος ανά 28 ημέρες παραγωγής για την παρέμβαση και τουλάχιστον μία φορά ανά εξάμηνο, για να εξετάζονται τα στοιχεία που προβλέπονται στην παράγραφο 1 στοιχείο β),
- ένας έλεγχος ανά εξάμηνο, για να επαληθεύεται η τήρηση των όρων εγκρίσεως που αναφέρονται στην παράγραφο 1.
3. Η έγκριση αποσύρεται στην περίπτωση που δεν πληρούνται οι όροι που προβλέπονται στην παράγραφο 1. Με αίτηση της ενδιαφερόμενης επιχείρησης, η έγκριση μπορεί να επαναχορηγηθεί μετά από περίοδο έξι μηνών και μετά από εμπεριστατωμένο έλεγχο.
Στην περίπτωση που διαπιστώνεται ότι μία επιχείρηση δεν τήρησε μία από τις δεσμεύσεις που προαναφέρονται στην παράγραφο 1 στοιχεία β), γ) και δ), πλην περιπτώσεως ανωτέρας βίας, η έγκριση αναστέλλεται για περίοδο από έναν έως δώδεκα μήνες, λαμβάνοντας υπόψη τη σοβαρότητα της παρατυπίας.
Το κράτος μέλος μπορεί να αποφασίσει να μην επιβάλει την εν λόγω αναστολή, εφόσον διαπιστώνεται ότι η παρατυπία δεν διαπράχθηκε εκ προθέσεως ή εκ σοβαράς αμελείας και ότι είναι μικρής σημασίας από την άποψη της αποτελεσματικότητας των ελέγχων που προβλέπονται στην παράγραφο 2.
4. Για τους ελέγχους που πραγματοποιούνται βάσει των παραγράφων 2 και 3 πρέπει να συντάσσεται έκθεση στην οποία να προσδιορίζονται:
- η ημερομηνία του ελέγχου,
- η διάρκειά του,
- οι εκτελεσθείσες εργασίες.
Η έκθεση του ελέγχου πρέπει να υπογράφεται από τον υπεύθυνο υπάλληλο.
5. Τα κράτη μέλη κοινοποιούν στην Επιτροπή τα μέτρα που λαμβάνονται σχετικά με τους ελέγχους που προβλέπονται στις παραγράφους 2 και 3 μέσα σε προθεσμία ενός μηνός από την υιοθέτησή τους.
Άρθρο 3
Ο οργανισμός που εξασφαλίζει τον έλεγχο της τήρησης των διατάξεων που προβλέπονται στο άρθρο 1 παράγραφος 1 συνυπογράφει, καθορίζοντας με ακρίβεια κάθε ένα από τα χαρακτηριστικά του προϊόντος που απαριθμούνται στο παράρτημα Ι σημείο 1, τα αποτελέσματα της ανάλυσης κάθε προσφερόμενης παρτίδας, τα οποία τελικά περιλαμβάνονται σε ένα πιστοποιητικό, που εκδίδεται μετά από αίτημα, ιδίως στην περίπτωση ανταλλαγών μεταξύ κρατών μελών ή εξαγωγής.
Άρθρο 4
1. Μετά την επαλήθευση των στοιχείων της προσφοράς, ο οργανισμός παρέμβασης εκδίδει χωρίς καθυστέρηση δελτίο παράδοσης με ημερομηνία και αριθμό πρωτοκόλλου που αναφέρει:
α) την ποσότητα που πρόκειται να παραδοθεί 7
β) την προθεσμία παράδοσης του αποκορυφωμένου γάλακτος σε σκόνη 7
γ) την αποθήκη στην οποία πρέπει να παραδοθεί.
2. Η παράδοση του αποκορυφωμένου γάλακτος σε σκόνη πρέπει να πραγματοποιηθεί εντός προθεσμίας 28 ημερών μετά την ημέρα παραλαβής της προσφοράς πώλησης που προβλέπεται στο άρθρο 1 παράγραφος 1 στοιχείο δ). Η παράδοση είναι δυνατόν να γίνει τμηματικά.
3. Κατά την έννοια του παρόντος κανονισμού, η ημέρα ανάληψης του αποκορυφωμένου γάλακτος σε σκόνη από τον οργανισμό παρέμβασης είναι η ημέρα της εισόδου του αποκορυφωμένου γάλακτος σε σκόνη στην αποθήκη, αλλά το ενωρίτερο την επομένη της έκδοσης του δελτίου παράδοσης που προβλέπεται στην παράγραφο 1.
4. Η πληρωμή του αγορασθέντος αποκορυφωμένου γάλακτος σε σκόνη από τον οργανισμό παρέμβασης πραγματοποιείται μεταξύ της εκατοστής εικοστής και εκατοστής τεσσαρακοστής ημέρας μετά την ανάληψη του αποκορυφωμένου γάλακτος σε σκόνη, έτσι ώστε να έχει επαληθευτεί η τήρηση των προϋποθέσεων που προβλέπονται στο άρθρο 1.
5. Η τιμή αγοράς του αποκορυφωμένου γάλακτος σε σκόνη υπολογίζεται ως εξής:
- σε περίπτωση που η περιεκτικότητα σε πρωτεϊνική ουσία του ξηρού αποστάγματος χωρίς λίπος, η οποία έχει διαπιστωθεί σύμφωνα με τη μέθοδο που ενδύκνειται στο παράρτημα Ι, ισούται ή υπερβαίνει το 35,6 %, η τιμή αγοράς ισούται με την τιμή παρέμβασης,
- σε περίπτωση που η περιεκτικότητα αυτή είναι τουλάχιστον 31,4 % και κάτω του 35,6 %, η τιμή αγοράς ισούται με την τιμή παρέμβασης μείον ένα ποσό που υπολογίζεται με τον ακόλουθο τρόπο: τιμή παρέμβασης Χ [(0,356 - περιεκτικότητα σε πρωτεϊνική ουσία) Χ 1,75].
6. Βάσει της προσφοράς του, ο πωλητής δεσμεύεται, στην περίπτωση κατά την οποία τα αποτελέσματα του ελέγχου του αποκορυφωμένου γάλακτος σε σκόνη δεν πληρούν τις προϋποθέσεις που προβλέπονται στο άρθρο 1 παράγραφος 1:
- να πάρει πίσω το εν λόγω εμπόρευμα,
- να καταβάλει τα έξοδα αποθεματοποίησης των εν λόγω ποσοτήτων από την ημέρα της ανάληψης της ευθύνης μέχρι την ημερομηνία εξόδου.
Τα έξοδα αυτά αποθεματοποίησης καθορίζονται κατ' αποκοπή ανά τόνο με τον ακόλουθο τρόπο:
α) 21 Ecu για τα πάγια έξοδα 7
β) 0,10 Ecu ανά ημέρα αποθεματοποίησης για τα έξοδα αποθήκευσης.
Τα ποσά φέρονται σε πίστωση του λογαριασμού του Ευρωπαϊκού Ταμείου Γεωργικού Προσανατολισμού και Εγγυήσεων (ΕΓΤΠΕ), τμήμα Εγγυήσεων.
Άρθρο 5
1. Οι αποθήκες που προβλέπονται στο άρθρο 7 παράγραφος 1 τέταρτο εδάφιο του κανονισμού (ΕΟΚ) αριθ. 804/68 πρέπει να πληρούν τους ακόλουθους όρους:
α) να είναι στεγνές, σε καλή κατάσταση συντήρησης και απαλλαγμένες από τρωκτικά 7
β) να μην υπάρχει παράξενη οσμή 7
γ) να επιτρέπεται ο καλός αερισμός 7
δ) να διαθέτουν ικανοποιητική χωρητικότητα και εξοπλισμό σε σχέση με αυτό το δυναμικό.
Οι σχετικοί κίνδυνοι με την αποθεματοποίηση αποκορυφωμένου γάλακτος σε σκόνη καλύπτονται από ασφάλεια που έχει μορφή είτε συμβατικής υποχρεώσεως των αποθετών, είτε μορφή γενικής ασφάλειας του οργανισμού παρέμβασης. Μπορεί επίσης και το κράτος μέλος να είναι ίδιος ασφαλιστής του.
2. Οι οργανισμοί παρέμβασης απαιτούν η απόθεση και η αποθεματοποίηση του αποκορυφωμένου γάλακτος σε σκόνη να πραγματοποιούνται σε παλέτες και με τρόπο ώστε να δημιουργούνται παρτίδες που είναι εύκολα ταυτοποιήσιμες και προσβάσιμες.
3. Ο αρμόδιος για τον έλεγχο οργανισμός προβαίνει σε αιφνίδιο έλεγχο για τη διαπίστωση της παρουσίας των προϊόντων στην αποθήκη όπως προβλέπεται στο άρθρο 4 του κανονισμού (ΕΟΚ) αριθ. 618/90 της Επιτροπής (15).
Άρθρο 6
1. Ο οργανισμός παρέμβασης επιλέγει την πλησιέστερη διαθέσιμη αποθήκη στον τόπο όπου αποθηκεύεται το αποκορυφωμένο γάλα σε σκόνη.
Εντούτοις, και εφόσον η επιλογή ενός άλλου αποθηκευτικού χώρου δεν προκαλεί επιπρόσθετα έξοδα αποθεματοποίησης ο οργανισμός μπορεί:
α) να επιλέγει έναν άλλο αποθηκευτικό χώρο μέσα στα όρια της απόστασης που προβλέπονται στην παράγραφο 2 7
β) πέραν της αποστάσεως αυτής, να επιλέγει έναν άλλο αποθηκευτικό χώρο όταν η επιλογή αυτή έχει ως αποτέλεσμα μικρότερες διαπάνες, λαμβανομένων υπόψη των σχετικών εξόδων αποθεματοποίησης και μεταφοράς. Στην περίπτωση αυτή, ο οργανισμός παρέμβασης ενημερώνει χωρίς καθυστέρηση την Επιτροπή για την επιλογή του αυτή.
2. Η μέγιστη απόσταση που προβλέπεται στο άρθρο 7 παράγραφος 1 τρίτο εδάφιο του κανονισμού (ΕΟΚ) αριθ. 804/68 ορίζεται σε 350 χιλιόμετρα. Πέραν της αποστάσεως αυτής, τα επιπρόσθετα έξοδα μεταφοράς που επιβαρύνουν τον οργανισμό παρέμβασης καθορίζονται σε 0,05 Ecu ανά τόνο και ανά χιλιόμετρο.
Εντούτοις, στην περίπτωση που ο οργανισμός παρέμβασης που προβαίνει στην αγορά ανήκει σε ένα άλλο κράτος μέλος από εκείνο στο έδαφος του οποίου έχει αποθηκευτεί το αποκορυφωμένο γάλα σε σκόνη, τότε, για τον υπολογισμό της μεγίστης απόστασης που προβλέπεται στο πρώτο εδάφιο, δεν λαμβάνεται υπόψη η απόσταση μεταξύ της αποθήκης αποθεματοποίησης του πωλητή και των συνόρων του κράτους μέλους του οργανισμού παρέμβασης που διενεργεί την αγορά.
Άρθρο 7
Κατά τη ρευστοποίηση των αποθεμάτων, ο οργανισμός παρέμβασης σε περίπτωση παράδοσης στη θύρα της αποθήκης, διαθέτει αποκορυφωμένο γάλα σε σκόνη:
- φορτωμένο, στην αποθήκη επί μεταφορικού μέσου, χωρίς ασφάλεια μεταφοράς εάν πρόκειται για φορτηγό αυτοκίνητο ή βαγόνι σιδηροδρόμου,
- στην έξοδο της αποθήκης, εάν πρόκειται για άλλο μεταφορικό μέσο, ιδίως εμπορευματοκιβώτιο.
Τα ενδεχόμενα έξοδα τακτοποίησης και εκφόρτωσης από τις παλέτες βαρύνουν τον αγοραστή του αποκορυφωμένου γάλακτος σε σκόνη. Τα έξοδα αυτά καθορίζονται κατ' αποκοπή από το κράτος μέλος που ενημερώνει πάντα ενδιαφερόμενο μετά από αίτημά του.
Άρθρο 8
Ο κανονισμός (ΕΟΚ) αριθ. 625/78 καταργείται.
Οι παραπομπές στον κανονισμό (ΕΟΚ) αριθ. 625/78 πρέπει να νοούνται ως παραπομπές στον παρόντα κανονισμό.
Άρθρο 9
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 1996.

Labels: 3
17
16